Time prestegjeld

Time prestegjeld, fra 1800-tallet til 1927 benevnt Lye prestegjeld, var et prestegjeld tilhørende Jæren prosti. Det omfattet sogn i Time kommune i Rogaland fylke, og hovedkirken var Time kirke.

Times kirkesogn er nå en del av Time kirkelige fellesråd, og underlagt Jæren prosti i Stavanger bispedømme i Den norske kirke.

 Historikk 

Þiminar sókn (norrønt) har sin opprinnelse fra kristningen av landet. Time prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Time med Gjesdal annekssogn.Prestegjeld og sogn i Rogaland, arkivverket.no Til forskjellige tider ble det brukt følgende navn på prestegjeldet: 1300-tallet: Timini, 16- og 1700-tallet: varianter av Timans.

 Lye prestegjeld 

Prestegjeldet er i 1620 oppført i Graagaas som Lye Præstegjeld under Jedernnis Prouistij, tilhørende Stavanger stift. Det bestod på denne tiden av Thimmen hovedkircke og Gieszdall kircke. Ved kgl.res. av 6. mai 1682 ble prestegjeldet overført til det nye Christianssands stift.

Time kirkesogn dannet grunnlaget for Time formannskapsdistrikt, som ble opprettet i 1837.

Prestegjeldet inngikk i det nye Stavanger bispedømme fra 1. januar 1925.

 Time prestegjeld 

Ved kgl.res. 22. oktober 1926, med virkning fra 1. januar 1927, ble Lye prestegjeld delt i hhv. Time og Gjesdal prestegjeld. Time bestod av Time sogn og Gjesdal av Gjesdal sogn.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

 Kirkesogn 

Prestegjeldet hadde ved sin avvikling følgende sogn og kirker:
 Time
 Bryne
 Undheim

 Prester i Time prestegjeld 

 Navn  Tidsrom Øgmund Asbjørnson  1345 Orm  1346–1348 Hallsten Gunnarson  1475–1487 Hans Klingenberg  Nils  1563 Anders Jonsson  Nils Mortensson  Søren Jensson Skrob  1617–1632 Mag. Ditlev Lauritsson Skabo  1632–1633 Peder Kristensson Lund  1633–1643 Mag. Elias Jakobsson Agrikola (eller Bonde)  1644–1653 Laurits Berntsson  1654–1674 Gjøde Gjødeson Glambek  1674–1684 Markus Henriksson Reimer  1684–1694 Botte Johansson Friis  1694–1724 Gabriel Schanche  1724–1741 Lars Leganger  1741–1753 Jens Bull  1753–1800 Christopher Munthe Juel  1801–1804 Simon Balch  1805–1810 Christopher Heyerdahl Storm  1810–1817 Ole Bech Moss  1817–1821 Johan Marius Hartmann  1821–1826 Jakob von der Lippe Parelius Frost  1826–1848 Ditlev Bernhardus Gadebusch Gunnerus  1848–1872 Jørgen Julius Schydz  1873–1878 Peter Johan Normann Meyer  1878 Anton Christian Meyer  1878–1888 Jakob von der Lippe Parelius Frost  1889–1900 Theodor Borchgrevink  1900–1908 Realf Ottesen  1908–1914 Johannes Helle  1914–

 Referanser 

 Kilder 


Kategori:Times historie
Kategori:Prestegjeld i Stavanger bispedømme
Kategori:Prestegjeld i Rogaland